

**Нова Година във Волос в „Xenia Volos Domotel” 5\* ( включени 3 нощувки със закуски и вечери и Новогодишна Гала вечеря)**

*Волос - градът на древните аргонавти се намира на източното крайбрежие на Гърция, в подножието на планината Пилио. Според митологията Езон бил пълноправния цар на древногръцкия град Йолк, но брат му Пелий узурпирал трона. Пелий изпратил синът му Язон и аргонавтите в далечна Колхида да донесат златното руно. Аргонавтите минали през много премеждия. Язон и Медея, дъщерята на колхидския цар се влюбили и с нейна помощ аргонавтите откраднали златното руно… И днес кварталът до пристанището на Волос вероятно още помни стъпките на “похитителите на златното руно” и главната му улица носи името “Пътят на аргонавтите”. А планината Пилио, в чието подножие е разположен града се слави като “жилището" на кентавъра Херон и древногръцките митични герои Язон и Ахил.
На около 1-2 км от изхода на сегашен Волос някога се е намирал древния град Йолк. При разкопките тук са открити 2 минойски дворци.
Посещавайки Волос може да се съчетаят доста неща - от шопинг-тур по изпълнената с магазини на известни марки главна търговска улица до приятен следобед на крайбрежната ивица.*

„Xenia Volos Domotel” [www.domotelxeniavolouhotel.com](http://www.domotelxeniavolouhotel.com) се намира на брега на морето в центъра на Волос, Гърция.Този 5-звезден хотел, реновиран през 2006 г., предлага настаняване в 79 климатизирани и добре оборудвани стаи за гости с телефон с директно избиране, телевизор, минибар, достъп до интернет, балкон и баня с тоалетна и душ.Хотелът разполага с рецепция, обмяна на валута, кафе, стая с телевизор, бар, ресторант и зала за закуска.Има рум сервиз.Има закрит и открит плувен басейн със снек-бар, фитнес зала, сауна и парна баня.Чудесен избор за една незабравима НОВА ГОДИНА в Гърция.

**Цена: 294 евро / 575 лева**

**Дата : 29.12.2013г.**

**Цената включва:**

* 3 нощувки в хотел „Xenia Volos Domotel” 5\* във Волос;
* Безжичен интернет достъп в стаите и общите помещения ;
* Ползване на фитнес зала и уелнес спа безплатно (деца до 16-годишна възраст не се допускат в СПА центъра);
* 2 закуски
* 2 вечери
* Новогодишна Гала вечеря със жива музика ;
* Късна закуска ( около обяд ) на бюфет на 1-ви януари;
* Транспорт с луксозен автобус;
* Туристическа програма в Солун;
* Туристическа програма във Волос;
* Екскурзовод на български език



**Цената не включва:**

* Медицинска застраховка за 4 дни с покритие 5000 евро за лица на възраст до 65 г – 4 лв, за лица на възраст от 65 г до 70 г - 6 лв, за лица на възраст от 70 г до 75 г – 8 лв, за лица на възраст от 75 г до 80 г – 12 лв;
* Доплащане за единична стая – 78 евро;
* Екскурзия до Метеора при минимум 25 туристи – 15 евро
* Разходка до Портаря при минимум 25 туристи – 5 евро
* Входни такси за посещаваните туристически обекти

**\* Осигурено е тръгване при минимум 8 туристи от град от :**

Варна в 00:30 ч. от ул. Антим I (до Археологическия музей) – доплащане 60 лв;

Бургас в 02:30 ч. от ул. Булаир (срещу Химическо чистене) – доплащане 50 лв;

        Сливен в 04:00 ч. от бул.”Хаджи Димитър” – бензиностанция „ЕКО” до магазин

       „БИЛЛА”– доплащане 45 лв;

Стара Загора в 05:00 ч. от бензиностанция ОМВ до автогарата – доплащане 40 лв;

Пловдив в 06:00 ч. от бензиностанция ОМВ до хотел Санкт Петербург – доплащане 30 лв.;

* **Цената е 234 евро / 458 лева при пътуване със собствен транспорт и включва :**
* 3 нощувки в хотел „Xenia Volos Domotel” 5\* във Волос;
* Безжичен интернет достъп в стаите и общите помещения ;
* Ползване на фитнес зала и уелнес спа безплатно (деца до 16-годишна възраст не се допускат в СПА центъра);
* 2 закуски
* 2 вечери
* Новогодишна Гала вечеря със жива музика ;
* Късна закуска ( около обяд ) на бюфет на 1-ви януари;

**ТУРИСТИЧЕСКА ПРОГРАМА:**

**1-ви ДЕН/ 29.12.13 София – Солун - Волос**

Тръгване от София в 08:00ч. от Националния стадион “Васил Левски”. Панорамна обиколка на Солун: Бялата кула, Ротондата Св. Георги, църквата Св. Димитър - покровител на града, триумфалната арка на Галерий. Солун изненадва и очарова, пленява както с всяка частица от миналото си, така и със съвременния си облик.Пристигане следобед във Волос – един от най-красивите пристанищни градове в Гърция. Настаняване в хотел „Xenia Volos Domotel” 5\* . Свободно време. Вечеря и нощувка.

**2-ри ДЕН/ 30.12.13 Волос - Метеора**

Закуска. Свободно време или по желание екскурзия до Метеора (15 Евро) - “висящи във въздуха скали между земята и небето” . Метеорът се определя като природен и духовен феномен, там е все още жива втората по големина и по важност (след Света Гора) монашеска общност, обитаваща манастирите по върховете на внушителните скали. Разглеждане на Големия Метеор – Преображенският манастир /2 EUR/. Пoсещение на галерия за икони. Разходка в Каламбака и възможност за обяд. Връщане в хотела във Волос . Свободно време. Вечеря и нощувка.

**3-ри ДЕН/ 31.12.13 Волос**

Закуска. Туристическа програма във Волос с разглеждане на основните забележителности на китния пристанищен град, който носи името на бога на

мъдростта, магията, познанието, уменията, изкуството, скотовъдството. Посещение на църквата „Агиос Николаос”, площада „Eleftherias”, разходка по прекрасната крайбрежна улица. Следобед свободно време или по желание посещение на китното селце Портария в полите на планината „Пелион”, известно с производството на коприна в близкото минало и легендите за кентаврите населявали тези планини в антично време.Разглеждане на централния площад с Кметството и музея до него, църквата „Agia Maria” и църквата „Agios Anargyron”. Разходка из калдъръмените тесни улички с малки магазинчета, ресторанти и приветливи спретнати къщи във възрожденски стил. Връщане във Волос, за да се подготвите за Новогодишния празник . Посрещане на Нова Година с гала вечеря в ресторанта на хотела.
Нощувка.

**4-ти ДЕН/ 01.01.2014 Волос - София**

ЧЕСТИТА НОВА ГОДИНА ! Късна закуска. Отпътуване за България. Пристигане в София вечерта.